PAGE  

	[image: image1.png]ROMANIA





	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

               5.06.2007 
amenajarea teritoriului Si echilibru 

             Nr.26/1662
ecologic 





Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra proiectului de Lege pentru modificarea şi completarea Legii nr.50/1991 privind autorizarea executării lucrărilor de construcţii, cu modificările şi completările ulterioare, trimis Comisiei noastre pentru dezbatere şi avizare în fond, cu adresa nr.PL.X.379 din 9 mai 2007.



   PRESEDINTE,




  SECRETAR,



RELU FENECHIU 



SEREŞ DENEŞ 

RAPORT  

asupra proiectului de Lege pentru modificarea şi completarea Legii nr.50/1991 privind autorizarea executării lucrărilor de construcţii, 

cu modificările şi completările ulterioare


1. Cu adresa nr.PL.X379 din 9 mai 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege pentru modificarea şi completarea Legii nr.50/1991 privind autorizarea executării lucrărilor de construcţii, cu modificările şi completările ulterioare.
La întocmirea raportului s-au avut în vedere: 

· avizul favorabil al Consiliului Legislativ nr.35/10.01.2007;

· Punctul de vedere negativ al Inspectoratului de Stat în Construcţii cu nr.4227/16.05.2007;
· Punctele de vedere ale Guvernului cu nr.217/25.01.2007 şi 837/13.04.2007 care nu susţin adoptarea propunerii legislative.



Proiectul de lege are ca obiect de reglementare modificarea şi completarea Legii nr.50/1991 privind autorizarea executării lucrărilor de construcţii, republicată, cu modificările şi completările ulterioare.


Propunerile de modificare au în vedere ca preşedinţii consiliilor judeţene să  emită autorizaţii de construire şi în intravilanul comunelor care nu au constituite structuri de specialitate, până la numirea unei persoane cu responsabilităţi în domeniul amenajării teritoriului şi urbanismului. Se mai prepune ca eliberarea autorizaţiilor de construire pentru imobilele noi să se facă numai cu avizul Ministerului Mediului şi Dezvoltării Durabile care să ateste că amplasamentul imobilului nu se află în zone cu risc mare de calamităţi naturale. De asemenea, se propune ca Inspectoratul de Stat în Construcţii să utilizeze numai 50% din fondul constituit pentru îndeplinirea atribuţiilor acestuia, iar restul de 50% să fie virat Ministerului Transporturilor pentru fundamentarea şi întocmirea documentaţiilor de urbanism şi amenajarea teritoriului.  



Comisia pentru administraţie publică, amenajarea teritoriului şi echilibru ecologic examinând proiectul de lege, punctele de vedere ale Guvernului şi ale Inspectoratului de Stat în Construcţii, a constatat că acest proiect de lege nu poate şi adoptat întrucât:

- competenţele de autorizare sunt reglementate potrivit legislaţiei în vigoare, iar în cazul în care există totuşi situaţii în care nu sunt constituite structurile de specialitate în cadrul  aparatului propriu al consiliului local pentru îndeplinirea atribuţiilor în domeniul urbanismului, amenajării teritoriului şi autorizării executării lucrărilor de construcţii, structurile de specialitate constituite în cadrul consiliilor judeţene acordă asistenţa tehnică de specialitate. Totodată, legile care au ca obiect înfiinţarea de noi comune cuprind dispoziţii care să asigure până la data organizării alegerilor, funcţionarea autorităţilor administraţiei publice locale, atât în comuna care se înfiinţează cât şi în comuna rămasă după reorganizare.

- avizarea de către Ministerul Mediului şi Gospodăririi Apelor a amplasamentului fiecărei noi construcţii ar conduce la un exces de birocraţie, având în vedere că în legislaţia actuală zonele neconstruibile sunt stabilite prin planurile urbanistice;

- prin stabilirea unor penalităţi pentru depăşirea termenului de execuţie stabilit prin autorizaţia de construire se poate ajunge la prelungirea pe termen nelimitat a executării lucrărilor de construcţii, cu aspecte urbanistice nedorite ;

- propunerea ca primarul general al municipiului Bucureşti să poată îndeplini şi una din atribuţiile prefectului este neconstituţională;


- pentru scoaterea terenurilor din circuitul agricol există legislaţie specifică, care trebuie respectată premergător emiterii autorizaţiei de construire;


- propunerea de desfiinţare a tuturor construcţiilor executate fără autorizaţie de construire sau cu nerespectarea acesteia este o măsură extremă, având în vedere că unele construcţii pot fi aduse cu uşurinţă în cadrul autorizat cu încadrarea în planurile urbanistice aprobate.


- la stabilirea cotei de 0,1% din valoarea lucrărilor autorizate s-a avut în vedere exclusiv exercitarea controlului statului în amenajarea teritoriului urbanism şi autorizarea lucrărilor  de construcţii.



Faţă de cele prezentate, comisia propune Plenului Camerei Deputaţilor, respingerea proiectului de lege.



2. Prin obiectul de reglementare şi conţinutul său proiectul de lege face parte din categoria legilor organice.


3. La lucrările Comisiei din data de 5 iunie 2007 au fost prezenţi un număr de 27 deputaţi, din totalul de 29 membri ai Comisiei, iar ca invitaţi în conformitate cu prevederile art.51 şi 52 din Regulamentul Camerei Deputaţilor, republicat, din partea Inspectoratului de Stat în Construcţii, au participat domnii Borberici Dinu – director general şi Epuran Constantin – inspector de specialitate.



4. Proiectul de lege a fost adoptat de Senat în condiţiile articolului 75 alineatul (2) teza a III-a din Constituţia României, republicată.


5. Potrivit art.75 din Constituţia României, republicată, şi art.92 din Regulamentul Camerei Deputaţilor, proiectul de lege este de competenţa decizională a Camerei Deputaţilor. 



Raportul de respingere al Comisiei a fost adoptat cu 26 voturi pentru           şi o abţinere.

               PREŞEDINTE,

                 SECRETAR,



            RELU FENECHIU 


     SEREŞ DENEŞ
Consilieri: Mona Georgeta Baban
Arh. Victor Cristea

